**Denumirea funcției publice vacante**: specialist principal al Secției contabilitate din cadrul Direcției Trezoreria Regională Centru (FP 240, FP 244) - 2 funcții temporar vacante.

**a) Scopul general al funcției:**

Contribuirea la implementarea politicii statului în domeniul gestionării finanțelor publice prin asigurarea procesului de executare de casă a bugetelor locale şi a mijloacelor extrabugetare prin sistemul trezorerial.

**b) Sarcinile de bază ale funcției:**

1.Reflectarea exactă, transparentă şi în termen în evidența contabilă a operațiunilor ce țin de executarea de casă a bugetelor locale și a mijloacelor extrabugetare, efectuate prin trezoreria regională, întocmirea rapoartelor privind executarea de casă a bugetelor locale și a mijloacelor extrabugetare.

2.Prelucrarea extraselor din conturile deschise în lei și valută străină și eliberarea extraselor din conturile curente și a fișelor executării conturilor curente ale autorităților/instituțiilor bugetare deservente.

3.Monitorizarea, verificarea și executarea încasărilor neidentificate.

4.Participarea la instruirea autorităților/instituțiilor deservente.

5.Acordarea asistenței consultative autorităților/instituțiilor deservente.

**c) Cerințe specifice**:

Studii: superioare, absolvite cu diploma de licență în domeniul financiar, contabil, bancar.

Cursuri adiționale de perfecționare profesională în domeniul financiar, contabil, administrație publică.

Experiența profesională – preferabil 1 an în domeniul economico-financiar.

Cunoașterea legislației în domeniu.

Cunoştinţe de operare la calculator.

**d) Abilități:** de lucru cu cifrele, planificare, luare a deciziilor, analiză și sinteză, elaborare a documentelor, soluționare de probleme, comunicare eficientă, tendință spre dezvoltare profesională continuă.

**Bibliografia în baza căreia vor fi formulate întrebările pentru proba scrisă și interviu la funcțiile temporar vacante de specialist principal al Secției contabilitate din cadrul Direcției Trezoreria Regională Centru**

1. Decretul Președintelui Republicii Moldova nr.39/1993 cu privire la Trezoreria de Stat.

2. Legea nr.158/2008 cu privire la funcția publică și statutul funcționarului public.

3. Legea nr.25/2008 privind Codul de conduită a funcționarului public.

4. Legea finanțelor publice și responsabilității bugetar-fiscale nr.181/2014.

5. Legea nr.397/2003 privind finanțele publice locale.

6. Legea contabilității nr.113/2007.

7. Legea privind achizițiile publice nr.131/2015.

8. Hotărârea Guvernului nr.696/2017 cu privire la organizarea si funcționarea

Ministerului Finanțelor.

9. Ordinul ministrului finanțelor nr.208/2015 privind Clasificația bugetară.

10. Ordinul ministrului finanțelor nr.215/2015 cu privire la aprobarea Normelor metodologice privind executarea de casă a bugetelor componente ale bugetului public național și a mijloacelor extrabugetare prin Contul Unic Trezorerial al Ministerului Finanțelor.

11. Ordinul ministrului finanțelor nr.216/2015 cu privire la aprobarea Planului de conturi contabile în sistemul bugetar și a Normelor metodologice privind evidența contabilă și raportarea financiară în sistemul bugetar.