**Denumirea funcției publice vacante**: specialist principal al Secției contabilitate din cadrul Trezoreriei Regionale Chișinău-bugetul de stat (FP 288, FP 290) - 1 funcție temporar vacantă, 1 funcție vacantă.

**a) Scopul general al funcției:**

Contribuirea la implementarea politicii statului în domeniul gestionării finanțelor publice prin asigurarea procesului de executare de casă a bugetului de stat și bugetelor locale prin sistemul trezorerial.

**b) Sarcinile de bază ale funcției:**

1. Reflectarea exactă, transparentă și în termen în evidența contabilă a operațiunilor interne și extrabugetare efectuate prin trezoreria regională, întocmirea rapoartelor privind executarea mijloacelor extrabugetare.
2. Prelucrarea extraselor din conturile deschise în lei și în valută străină și eliberarea extraselor din conturile curente și a fișelor executării conturilor curente ale autorităților/instituțiilor deservente.
3. Monitorizarea, verificarea și executarea încasărilor neidentificate.
4. Participarea la instruirea contabililor autorităților/instituțiilor bugetare deservente.
5. Acordarea asistenţei consultative autorităților/instituțiilor deservente.

**c) Cerințe specifice:**

Studii: superioare, absolvite cu diploma de licență în domeniul financiar, contabil, bancar.

Cursuri adiționale de perfecționare profesională în domeniul financiar, contabil, administrație publică.

Experiența profesională - preferabil 1 an în domeniul economico-financiar.

Cunoașterea legislației în domeniu.

Cunoştinţe de operare la calculator.

**d) Abilități:** de lucru cu cifrele, planificare, luare a deciziilor, analiză și sinteză, elaborare a documentelor, soluționare de probleme, comunicare eficientă, tendință spre dezvoltare profesională continuă.

**Bibliografia în baza căreia vor fi formulate întrebările pentru proba scrisă și interviu la funcțiile vacante/temporar vacante de specialist principal al Secției contabilitate din cadrul Trezoreriei Regionale Chișinău-bugetul de stat**

1. Decretul Președintelui Republicii Moldova nr.39/1993 cu privire la Trezoreria de Stat.

2. Legea nr.158/2008 cu privire la funcția publică și statutul funcționarului public.

3. Legea nr.25/2008 privind Codul de conduită a funcționarului public.

4. Legea finanțelor publice și responsabilității bugetar-fiscale nr.181/2014.

5. Legea nr.397/2003 privind finanțele publice locale.

6. Legea contabilității nr.113/2007.

7. Legea privind achizițiile publice nr.131/2015.

8. Hotărârea Guvernului nr.696/2017 cu privire la organizarea si funcționarea

Ministerului Finanțelor.

9. Ordinul ministrului finanțelor nr.208/2015 privind Clasificația bugetară.

10. Ordinul ministrului finanțelor nr.215/2015 cu privire la aprobarea Normelor metodologice privind executarea de casă a bugetelor componente ale bugetului public național și a mijloacelor extrabugetare prin Contul Unic Trezorerial al Ministerului Finanțelor.

11. Ordinul ministrului finanțelor nr.216/2015 cu privire la aprobarea Planului de conturi contabile în sistemul bugetar și a Normelor metodologice privind evidența contabilă și raportarea financiară în sistemul bugetar.