**Denumirea funcţiei publice vacante**: consultant superior al Serviciului analiză și risc din cadrul Direcţiei datorii publice –1 funcție vacantă.

**a) Scopul general al funcţiei:**

Asigurarea evidenţei indicatorilor aferenţi datoriei sectorului public şi garanţiilor de stat, efectuarea analizei privind situaţia şi problemele în domeniul administrării datoriei de stat, elaborarea rapoartelor analitice în domeniul datoriei sectorului public, garanţiilor de stat şi recreditării de stat.

**b) Sarcinile de bază ale funcţiei:**

1. Participarea la elaborarea politicii în domeniul datoriei sectorului public, garanţiilor de stat şi recreditării de stat.

2. Monitorizarea datoriei sectorului public în sistemul informatic DMFAS.

3. Cuantificarea şi analiza indicatorilor în domeniul datoriei sectorului public şi garanţiilor de stat.

4. Elaborarea rapoartelor privind situaţia în domeniul datoriei sectorului public, garanţiilor de stat şi recreditării de stat, buletinelor statistice lunare, precum şi altor rapoarte analitice, după necesitate.

5. Estimarea şi generalizarea indicatorilor datoriei sectorului public, garanțiilor de stat și recreditării de stat la elaborare/rectificare/executare a legii bugetului de stat pe anii corespunzători şi CBTM.

6. Elaborarea proiectelor de acte normative, precum și examinarea și avizarea proiectelor de acte normative elaborate de alte autorități ale administrației publice și remise spre examinare, în domeniile de competență ale Serviciului.

**c) Cerinţe specifice:**

Studii: superioare, absolvite cu diplomă de licenţă sau echivalente, în domeniul economiei, preferabil în domeniul finanţe.

Cursuri de perfecţionare profesională în domeniul managementului datoriei de stat externe şi garanţiilor de stat externe.

Experienţă profesională– minim 1 an în domeniu.

Cunoaşterea legislaţiei în domeniu.

Cunoaşterea limbii engleze la nivel B1.Cunoaşterea unei alte limbi de circulaţie internaţională (franceza, germana) este un avantaj.

Cunoştinţe de operare la calculator: MS Office (Word, Excel, PowerPoint, etc) Internet.

**Abilități:** de lucru cu informația, planificare, organizare, luare a deciziilor, analiză şi sinteză, elaborare a documentelor, argumentare, prezentare, instruire, motivare, mobilizare de sine, soluționare de probleme, comunicare eficientă.

**Aptitudini/comportament:**

Profesionalism, respect față de oameni, spirit de iniţiativă, diplomaţie, creativitate, flexibilitate, disciplină, responsabilitate, punctualitate, rezistentă la efort şi stres, tendinţă spre dezvoltare profesională continuă, spirit de echipă.

**Bibliografia în baza căreia vor fi formulate întrebările pentru proba scrisă şi interviu la funcţia vacantă de consultant superior al Serviciului** **analiză și risc din cadrul Direcţiei datorii publice**

1. Legea nr.158/2008 cu privire la funcţia publică şi statutul funcţionarului public.
2. Legea nr.419/2006 cu privire la datoria sectorului public, garanțiile de stat și recreditarea de stat.
3. Hotărârea Guvernului nr.10/2023 ”Cu privire la aprobarea Programului "Managementul datoriei de stat pe termen mediu (2023-2025)".
4. Hotărârea Guvernului nr.1148/2017 ”Cu privire la aprobarea Programului "Managementul datoriei de stat pe termen mediu (2018-2020)".
5. Hotărîrea Guvernului nr.696/2017 cu privire la organizarea și funcționarea Ministerului Finanţelor.
6. Hotărârea Guvernului nr.1136/2007 ”Cu privire la unele măsuri de executare a Legii nr.419/2006 cu privire la datoria sectorului public, garanţiile de stat şi recreditarea de stat.
7. Raportul trimestrial privind situația în domeniul datoriei sectorului public, garanțiilor de stat și recreditării de stat*(*[*http://mf.gov.md/ro/datoria-sectorului-public/rapoarte/datoria*](http://mf.gov.md/ro/datoria-sectorului-public/rapoarte/datoria)*)*.
8. Buletinul statistic lunar privind managementul datoriei de stat *(*[*http://mf.gov.md/ro/datoria-sectorului-public/rapoarte/datoria-de-stat*](http://mf.gov.md/ro/datoria-sectorului-public/rapoarte/datoria-de-stat)*)*.